Document ID: /roh_data/filtered/fineweb-2-filterrobots_roh.jsonl.gz/48736

Dapi blers onns rimna Vitus Bass rauba veglia en sia chasa a Sogn Benedetg. Pli baud vivevan las famiglias purilas independentamain e producivan tut sezzas. Enturn ils 1950 abitavan anc otg famiglias purilas en ses vitg nativ. Quellas cultivavan var 20 hectaras funs. Oz datti anc in pur che cultivescha var 30 hectaras, di l’autur.
Pli baud eran blers paupers, mo ins emblida da far attent a las bellas chaussas da pli baud, co ins viveva en cuminanza cun famiglia ed animals.
Lavurar per viver e betg per gudagnar daners
Vitus Bass ha era scrit ses cudesch, perquai ch’el è vegnì conscient, quant impurtanta che la vita da pli baud era. E questa savida veglia el dar enavant a las generaziun che suondan. A la fin dal cudesch tschenta l’autur il motto: Lavurar per viver e betg per gudagnar daners.
RR Total local 11:45